Hindistonda qurilayotgan estakada qulab tushdi. Reyter agentligi xabarida aytilishicha, bu hodisa tufayli 10 kishining halok bo‘lgani tasdiqlangan. Shuningdek, vayronalar ostida 150 nafar kishi qolayotgani aytilgan. Bu hodisa Kolkata shahrining tijoriy binolar joylashgan hududida ro‘y bergan. Ayni vaqtda voqea joyida tibbiy xodimlar hamda qutqaruvchilar ish olib borishmoqda. Ular estakada qulashidan oldin uning ostidan o‘tayotgan transport vositalarida bo‘lgan kishilarni temir-tersaklar ostidan chiqarib olishga harakat qilishmoqda.